चरण कौर बोलीं- बेटे को मरवाने वाले सिंगर, कनाडा से लौटने के बाद 15 सिंगरों ने केस दर्ज कराए
सिद्धू मूसेवाला की हत्या की बरसी पर मानसा में आयोजित एक कार्यक्रम में मां चरण कौर पहुंची। जहां उन्होंने एक बार फिर सरकार और सिंगरों का हाथ सिद्धू मूसेवाला की हत्या में बताया है। उन्होंने स्पष्ट कहा कि यह कोई गैंगस्टरों का काम नहीं था। Sidhu Moosewala Murder Update; Mother Charan kaur Address Fans | Mansa Gangster AAP Singers
सिद्धू मूसेवाला की मां चरण कौर ने मानसा स्थित घर में आयोजित एक कार्यक्रम में एक बार फिर सरकार और सिंगरों का हाथ सिद्धू मूसेवाला की हत्या में बताया है। उन्होंने स्पष्ट कहा कि यह कोई गैंगस्टरों का काम नहीं था। सरकारों से अब उन्हें इंसाफ की आस नहीं रही और न ही इंसाफ से मूसेवाला वापस आने वाला है।
चरण कौर ने हत्या से पहले की उन बातों को समर्थकों के सामने रखा, जो उनके अनुसार हत्या के पीछे सरकार व सिंगरों का हाथ बताते हैं। चरण कौर ने बताया कि मूसेवाला कनाडा से वापस लौटा था। तभी 15 के करीब सिंगरों ने उकसाने वाले गीत गाने का मामला दर्ज करवा दिया था। तभी से सिंगर उनके पीछे लगे हुए थे। इसके बाद चुनाव आ गए और सरकार बदल गई। 2 महीने ही हुए थे कि सिद्धू मूसेवाला को मरवा दिया।
उनके बेटे सिद्धू को मारने के चाल तो पहले से चली जा रही थी। हम सरकार के आगे घुटने नहीं टेकने वाले। फाइलें दबी ही नहीं रहेंगी, वाहेगुरु की कृपा से सब ठीक होगा। जिन्होंने मेरा सबकुछ मिटा दिया मैं उनको मिटते हुए देखना चाहती हूं। भगवान मुझे तब तक जिंदा रखे, जब वो मिट्टी में रुल (मिल) नहीं जाते।
इंसाफ तक चुप नहीं बैठेगा परिवार
चरण कौर ने कहा कि आज भी कई लोग उनके बेटे सिद्धू के बारे में बुरा बोलने से रुक नहीं रहे। पंजाब सरकार मुद्दे की बात नहीं कर रही है। जो लोग सिद्धू के बारे में बुरा भला बोल रहे हैं, उनको मां चरण कौर ने उनके गीतों का जिक्र कर जवाब दिया। उन्होंने कहा कि वो तब तक चुप बैठने वाली नहीं है, जब तक उन्हें न्याय नहीं मिलता।
